

TELŠIŲ RAJONO SAVIVALDYBĖS
MERAS

POTVARKIS
DĖL VALSTYBINĖS (VALSTYBĖS PERDUOTOS SAVIVALDYBĖMS) FUNKCIJOS VALSTYBINĖS KALBOS VARTOJIMO IR TAISYKLINGUMO KONTROLĖS VYKDYMO TELŠIŲ RAJONO SAVIVALDYBĖJE TAISYKLIŲ PATVIRTINIMO

2024 m. gruodžio 31 d.  Nr. M1-829
Telšiai 

Vadovaudamasis Lietuvos Respublikos vietos savivaldos įstatymo 7 straipsnio  12 punktu, 25 straipsnio 5 dalimi, 27 straipsnio 2 dalies 8 ir 9 punktais, 33 straipsniu, Lietuvos Respublikos viešojo administravimo įstatymo 30, 31, 32, 33, 37, 38 straipsniais, Lietuvos Respublikos valstybinės kalbos įstatymu:
. Tvirtinu Valstybinės (valstybės perduotos savivaldybėms) funkcijos valstybinės kalbos vartojimo ir taisyklingumo kontrolės vykdymo Telšių rajono savivaldybėje taisykles (pridedama).
. P r i p a ž į s t u netekusiu galios Telšių rajono savivaldybės administracijos direktoriaus 2018 m. rugsėjo 7 d. įsakymą Nr. A1-1435 „Dėl valstybinės kalbos vartojimo ir taisyklingumo kontrolės Telšių rajono savivaldybės teritorijoje taisyklių patvirtinimo“.


Savivaldybės meras									 Tomas Katkus

PATVIRTINTA
Telšių rajono savivaldybės
mero 2024 m. gruodžio 31 d. 
potvarkiu Nr. M1-829 



 SKYRIUS


. Valstybinės (valstybės perduotos savivaldybėms) funkcijos valstybinės kalbos vartojimo ir taisyklingumo kontrolės vykdymo taisyklės (toliau – Taisyklės) nustato valstybinės funkcijos – valstybinės kalbos vartojimo ir taisyklingumo kontrolės – patikrinimų ir rezultatų įforminimo procedūras.
. Taisyklės parengtos vadovaujantis Lietuvos Respublikos vietos savivaldos įstatymu, Lietuvos Respublikos valstybinės kalbos įstatymu (toliau − VKĮ), Lietuvos Respublikos viešojo administravimo įstatymu ir kitais teisės aktais.
. Telšių rajono savivaldybės administracijos Teisės ir administravimo skyriaus kalbos tvarkytojas (vyriausiasis specialistas) (toliau – kalbos tvarkytojas) kontroliuoja, kaip Telšių rajono savivaldybės (toliau – Savivaldybė) teritorijoje visose viešojo gyvenimo srityse įgyvendinami VKĮ, Valstybinės lietuvių kalbos komisijos (toliau – VLKK) nutarimų ir kitų norminių teisės aktų, nustatančių valstybinės kalbos vartojimą ir taisyklingumą, reikalavimai.
. Tikrinimai atliekami siekiant užtikrinti VKĮ pažeidimų prevenciją, atskleisti ir ištirti pažeidimus.
. Už teisės normų pažeidimus kalbos tvarkytojas gali įspėti (žodžiu ar raštu) fizinius ir juridinius asmenis apie VKĮ, VLKK nutarimų pažeidimus, kitas kalbos klaidas; įstatymų nustatytais atvejais surašyti administracinių nusižengimų protokolus (toliau – ANP), nagrinėti administracinių nusižengimų bylas ir taikyti administracines nuobaudas, reikalauti, kad pažeidimai (trūkumai) būtų pašalinti.

 SKYRIUS


. Šiose Taisyklėse vartojamos sąvokos:
. Kalbos tvarkytojas – Telšių rajono savivaldybės administracijos vyriausiasis specialistas, vykdantis valstybės priskirtą savivaldybei valstybinės kalbos vartojimo ir taisyklingumo kontrolės funkciją. Šias pareigas einančio valstybės tarnautojo funkcijos yra apibrėžtos kalbos tvarkytojo (vyriausiojo specialisto) pareigybės aprašyme.
. Mažareikšmis teisės aktų reikalavimų pažeidimas – teisės aktų reikalavimų pažeidimas, už kurį nenumatyta administracinė atsakomybė ir kuriuo nėra pažeidžiami VLKK nutarimai, taip pat rašybos ir skyrybos taisyklių pažeidimas, jei tokių pažeidimų yra nedaug.
. Pavedimas  tikrinti – tiesioginio vadovo įsakymas, kuriuo pavedama kalbos tvarkytojui savivaldybės teritorijoje atlikti tikrinimą ir įvertinti jo rezultatus. Neturint duomenų apie tikrinamą objektą, pavedime privaloma nurodyti tikrinimo vietos adresą. 
. Patikrinimų planas – Savivaldybės mero metų pradžioje patvirtintas metinis patikrinimų planas, kuriame pateikiamas planuojamų tikrinti ūkio subjektų, objektų sąrašas.
. Raštas – kalbos tvarkytojo parengtas ir Savivaldybės mero pasirašytas dokumentas, rengiamas patikrinus įmonę, įstaigą, organizaciją, ūkio subjektą, žiniasklaidos priemonę ar spaudos leidinį, interneto svetainę, viešuosius užrašus (jei nustatoma pažeidimų). Jame nurodoma, ar / kaip įmonė, įstaiga, organizacija ar ūkio subjektas Savivaldybės teritorijoje laikosi teisės aktų, nustatančių valstybinės kalbos vartojimo ir taisyklingumo reikalavimus, nurodoma / reikalaujama per tam tikrą terminą (paprastai per mėnesį) ištaisyti nustatytus VKĮ, VLKK nutarimų pažeidimus ir / arba ištaisyti rekomenduojamojo pobūdžio kalbos klaidas. 
. Tikrinimas – kalbos tvarkytojo atliekamas ūkio subjektų / objektų tikrinimas, ar / kaip Savivaldybės teritorijoje laikomasi teisės aktų, nustatančių valstybinės kalbos vartojimo ir taisyklingumo reikalavimus. 
. Tikrinimų ataskaita – Valstybinei kalbos inspekcijai teikiama Savivaldybės mero pasirašyta valstybinės kalbos vartojimo ir taisyklingumo kontrolės vykdymo −  tikrinimų savivaldybėje metų ataskaita.
. Ūkio subjektas – fizinis ar juridinis asmuo arba kita organizacija, juridinio asmens arba kitos organizacijos padalinys, Lietuvos Respublikos teritorijoje vykdantis ūkinę veiklą, kurią prižiūri viešojo administravimo subjektai.

. Savivaldybės teritorijoje ir joje veikiančiose valstybės ir savivaldybės įstaigose, įmonėse, organizacijose, ūkio subjektuose tikrinama:
. viešieji užrašai  − bet kokia rašytinė informacija patalpų viduje, išorėje ar kitoje visiems matomoje vietoje;
. dokumentai, įvairūs vieši spaudiniai, antspaudai;
. interneto svetainėse pateikta informacija; netikrinami svetainėje skelbiami dokumentų tekstai (įsakymų, nuostatų, įstatymų). 
. ar institucijų, įstaigų, įmonių, organizacijų ir ūkio subjektų darbuotojai, kiti asmenys, kuriems einant tam tikras pareigas, atliekant tam tikros profesijos ar kvalifikacijos darbą, būtina mokėti lietuvių kalbą, moka ją pagal privalomuosius kalbos mokėjimo reikalavimus ir Lietuvos Respublikos Vyriausybės  nustatytas kalbos mokėjimo kategorijas ir kt.

. Svarbiausi tikrinimo principai:
. minimalios ir proporcingos priežiūros naštos (kalbos tvarkytojo veiksmai privalo būti proporcingi ir tinkami siekiamam tikslui įgyvendinti, proporcingi ūkio subjektų dydžiui ir administraciniams gebėjimams, atliekami siekiant kuo mažiau trikdyti ūkio subjekto veiklą; poveikio priemonės yra proporcingos pažeidimo pobūdžiui ir juo padarytai žalai);
. metodinės pagalbos teikimo (kalbos tvarkytojas konsultuoja, įgyvendina kitas prevencinio pobūdžio priemones, padedančias ūkio subjektams laikytis valstybinės kalbos vartojimą ir taisyklingumą reglamentuojančių teisės aktų reikalavimų);
. visuotinumo: užtikrinti viešąjį interesą – Savivaldybės teritorijoje norminių teisės aktų reikalavimai yra visuotinai privalomi; 
. planingumo: pagal tikrinimų planą tikrinti, kaip Savivaldybės teritorijoje laikomasi VKĮ, VLKK nutarimų ir kitų norminių teisės aktų reikalavimų; 
. sistemingumo: kompleksiškai ar atrankos būdu tikrinti tam tikras Savivaldybės teritorijos sričių (objektų, ūkio subjektų) sistemas ar pan.;
. tikslingumo: tam tikru laikotarpiu kompleksiškai tikrinti atsižvelgiant į Savivaldybės teritorijos objektų ir ūkio subjektų svarbą ir (arba) į pasirinktas sritis;
. periodiškumo: tikrinti atsižvelgiant į Savivaldybės teritorijos objektų ir ūkio subjektų specifiką (tematiką), pakartotinės kontrolės poreikį.

. Svarbiausi tikrinimo kriterijai:
. teisėtumas: ginti viešąjį interesą – paisyti teisėtumo reikalavimų ir administracinius sprendimus priimti pagal galiojančius norminius teisės aktus;
. objektyvumas: vertinti nešališkai – išvengti nepagrįsto ir neteisėto interesų grupių poveikio, iš anksto viešai neskelbti atliekamo tikrinimo rezultatų;
. nediskriminavimas (negalima vykdyti ūkio subjekto veiklos tikrinimo, kuriuo būtų diskriminuojami ūkio subjektai dėl jų nuosavybės formos, pilietybės, tautybės, gyvenamosios vietos);
. protingumas ir teisingumas: nepiktnaudžiauti suteiktais įgaliojimais vertinant norminių teisės aktų pažeidimus ir taikant administracines nuobaudas, atsižvelgti į veiksmingas tarpusavio sąveikos prielaidas, nepažeisti žmogaus teisių ir laisvių;
. metodinės pagalbos teikimas: bendradarbiauti ir konsultuoti kalbos tvarkytojo kompetencijos klausimais, naudoti (įgyvendinti) kitus prevencinius veiksmus, padedančius fiziniams ir juridiniams asmenims (ypač ūkio subjektams) laikytis norminių teisės aktų reikalavimų, o administracines nuobaudas taikyti kaip paskutinę (ultima ratio) priemonę.

 SKIRSNIS


. Planiniai tikrinimai atliekami vadovaujantis tikrinimo planu. Atsižvelgiant į ankstesnių tikrinimų objektus, jų tikrinimo datą, nustatytus pažeidimus ir rezultatus, planiniai tikrinimai gali būti:
. kompleksiniai-tematiniai tikrinimai: tikrinamos tam tikros sritys (objektai) ar jų grupės (sistemos) ir įvertinama atsižvelgiant į visų norminių teisės aktų, nustatančių valstybinės kalbos vartojimą ir taisyklingumą, reikalavimus;
. kontroliniai (pakartotiniai) tikrinimai atliekami siekiant užtikrinti tikrinimo metu nustatytų teisės aktų pažeidimų pašalinimą. Paprastai praėjus mėnesiui po rašto surašymo patikrinama ir įvertinama, ar anksčiau atliktų tikrinimų metu nustatyti trūkumai yra pašalinti. 

 SKIRSNIS


. Neplaniniai tikrinimai yra susiję su nenumatytais įvykiais ir atliekami tais atvejais, kai kyla įtarimas, kad pažeidžiami norminiai teisės aktai, už kurių priežiūrą (kontrolę) yra atsakingas viešojo administravimo subjektas – kalbos tvarkytojas. Tikrinama gavus skundų dėl kalbos pažeidimų ar turint kitokios informacijos ar kilus pagrįstų įtarimų apie galimą ūkio subjekto veiklą, kuri gali prieštarauti teisės aktams ar neatitikti teisės aktų reikalavimų, tai pat gavus kito kompetentingo viešojo administravimo subjekto prašymą arba pavedimą atlikti ūkio subjekto veiklos patikrinimą ar kalbos tvarkytojui atsitiktinai nustačius valstybinės kalbos pažeidimus Savivaldybės teritorijos viešosiose vietose. Ūkio subjekto veiklos neplaninis patikrinimas gali būti atliekamas:
. gavus kito kompetentingo viešojo administravimo subjekto rašytinį motyvuotą prašymą ar pavedimą atlikti ūkio subjekto veiklos patikrinimą ar kitos kompetentingos institucijos prašymą;
. įvertinus turimą informaciją ir kilus įtarimų dėl ūkio subjekto veiklos, kuri gali kelti grėsmę teisės normų saugomoms vertybėms;
. gavus anoniminį skundą dėl konkretaus ūkio subjekto veiksmų ar neveikimo, kai įvertinus turimą informaciją kyla įtarimų, kad ūkio subjekto veikla gali kelti grėsmę teisės normų saugomoms vertybėms;
. siekiant užtikrinti, kad buvo pašalinti ūkio subjekto veiklos ankstesnio patikrinimo metu nustatyti teisės aktų pažeidimai ir įgyvendinti priimti sprendimai;
. jeigu neplaninio patikrinimo atlikimo pagrindą nustato kitas ūkio subjektų veiklos priežiūrą reglamentuojantis teisės aktas.

. Ūkio subjektui apie numatomą atlikti tikrinimą turi būti pranešama (raštu, elektroniniu paštu ar telefonu) likus ne mažiau kaip 10 darbo dienų – nurodomas tikrinimo pagrindas, terminas, dalykas, būtini pateikti dokumentai ir pan.
. Kalbos tvarkytojas, prieš atlikdamas planinį patikrinimą, privalo turėti tiesioginio vadovo pasirašytą ir nustatyta tvarka užregistruotą pavedimą.
. Pavedime nurodoma: 
. dokumento surašymo data ir registracijos numeris;
. patikrinimą atliekančio kalbos tvarkytojo pareigos, vardas ir pavardė;
. tikrinimo rūšis;
. tikrinamo ūkio subjekto pavadinimas, adresas (jei žinoma);
. tikrinimo tikslas;
. tikrinimo data;
. prireikus ir kiti reikalingi duomenys.
.	Neturint duomenų apie tikrinamą ūkio subjektą, Pavedime nurodomas patikrinimo vietos adresas. 
. Surašomas tik vienas Pavedimo egzempliorius, jo kopija pateikiama tikrinamam ūkio subjektui.
. Faktinio patikrinimo pradžioje kalbos tvarkytojas prisistato ūkio subjektui arba jo atstovui (savininkui, vadovui, darbuotojui) (toliau – ūkio subjektas arba jo atstovas), parodo tarnybinį pažymėjimą, paaiškina tikrinimo esmę ir jo atlikimo būdą.
. Ūkio subjektas arba jo atstovas kalbos tvarkytojo reikalavimu privalo pateikti asmens tapatybę patvirtinantį dokumentą. 
. Ūkio subjektas arba jo atstovas pasirašytinai supažindinamas su Pavedimu: įrašomos pareigos, vardas, pavardė, data. Jeigu ūkio subjektas arba jo atstovas Pavedime pasirašyti nesutinka, tai įrašoma Pavedime. 
. Kalbos tvarkytojas pradeda tikrinimą nuo susitikimo su tikrinamo objekto atsakingu asmeniu ar jų įgaliotu atstovu, kuriam įteikiamas pavedimo tikrinti vienas egzempliorius arba kopija, parodomas valstybės tarnautojo pažymėjimas, paaiškinama tikrinimų esmė ir jų atlikimo būdas. Kalbos tvarkytojui nėra būtina susitikti su įstaigų, įmonių ar organizacijų vadovais ar jų įgaliotais asmenimis.
. Galimi virtualūs patikrinimai dokumentų, spaudinių, prekių etikečių, valgiaraščių, t. y. visų objektų, kuriuos galima paprašyti atsiųsti el. paštu ar kitaip. Tikrinant nuotoliniu būdu, Savivaldybės tiesioginio vadovo pasirašytas pavedimas tikrinti prieš patikrinimą nusiunčiamas el. paštu. Kartu paprašoma atsiųsi reikiamus dokumentus ir pan. 
. Kalbos tvarkytojas turi teisę gauti iš juridinių ir fizinių asmenų, veikiančių Savivaldybės teritorijoje, duomenis ir dokumentus, kurių reikia uždaviniams ir funkcijoms vykdyti.
. Kalbos tvarkytojas bendraudamas vietose pagal galimybes supažindina atsakingus asmenis ar jų įgaliotus atstovus su nustatytais teisės aktų pažeidimais ar visuotinai taisytinomis valstybinės kalbos klaidomis, prireikus aiškina ar atsako į iškilusius klausimus, pataria, kur galima gauti konsultaciją įvairiais kalbos klausimais ir kt.
. Kalbos tvarkytojas, nustatęs teisės aktų reikalavimų nesilaikymo ar netinkamo vykdymo faktą, kuris vertintinas kaip mažareikšmis teisės aktų reikalavimų pažeidimas ir kurį galima ištaisyti nedelsiant kalbos tvarkytojo akivaizdoje, pažeidimo tyrimą nutraukia, įstatymų numatytos poveikio priemonės neskiria, o ūkio subjektui paskiria žodinę pastabą. Tais atvejais, kai mažareikšmio teisės aktų reikalavimų pažeidimo nedelsiant ištaisyti negalima, ūkio subjektui pateikiamas rašytinis nurodymas pašalinti mažareikšmį teisės aktų reikalavomų pažeidimą ir nustatomas protingas terminas pažeidimui pašalinti, kuris gali būti pratęstas vieną kartą. 
. Po objekto patikrinimo juridiniam ar fiziniam asmeniui rengiamas raštas, kuriame nurodoma ištaisyti VKĮ, VLKK ir kitų valstybinės kalbos vartojimo ir taisyklingumo reikalavimus nustatančių norminių teisės aktų pažeidimus, taip pat nurodomos visuotinai taisytinos kalbos klaidos, rekomenduojamojo pobūdžio taisymai (viešuosiuose užrašuose, prekių (paslaugų) aprašuose, prekių etiketėse, kitoje rašytinėje informacijoje ir pan.) ar bendrųjų dokumentų rengimo dalykų ir kalbos netikslumai (dokumentuose ir jų blankų rekvizituose, susirašinėjimo dokumentuose, interneto svetainėse ir pan.). Rašte prašoma apie priimtas priemones pranešti raštu ar el. paštu ir nurodoma gautino atsakymo į siunčiamąjį dokumentą data (paprastai terminas iki mėnesio). 
.  Po patikrinimo ir rašto surašymo kalbos tvarkytojas gali su įmonės, įstaigos, organizacijos vadovais ar kitais atsakingais asmenimis susitikti ir  aptarti kalbos klaidas,  o vėliau pateikti rekomendacijų, parengti atmintinių, remdamasis rastomis kalbos klaidomis.
. Kalbos tvarkytojas po mėnesio arba kito, ūkio subjektui nurodyto (kai pažeidimui ištaisyti reikalinga daugiau laiko), laikotarpio tikrina, ar valstybinės kalbos pažeidimai ištaisyti. Jei  pažeidimai, už kuriuos numatyta administracinė atsakomybė, neištaisyti, rengiamas kartotinis raštas su prašymu pašalinti pažeidimus, ištaisyti būtinas taisyti klaidas. Jei ir į šį  raštą nėra atsako (neištaisomos klaidos), taikoma paskutinė administracinio poveikio priemonė – kalbos tvarkytojas registruotu paštu išsiunčia pažeidėjui pranešimą atvykti dėl administracinio protokolo surašymo. Protokolą galima surašyti ir patikrinimo vietoje. Jei neištaisomas pažeidimas, už kurį nenumatyta administracinė atsakomybė, pažeidėjui rašomas raštas arba el. paštu laiškas su priminimu ištaisyti pažeidimą. 

. Valstybinės (valstybės perduotos savivaldybėms) funkcijos vykdymo (tikrinimų) procedūros, susijusios su valstybinės kalbos vartojimo ir taisyklingumo kontrole, atsispindi Savivaldybės elektroninėje dokumentų valdymo sistemoje.  
. Kalbos tvarkytojo veiklos ataskaitos teikiamos ir Valstybinei kalbos inspekcijai.        
. Kalbos tvarkytojo ataskaitose, be tikrinimų skaičiaus, pobūdžio, siekiant mažinti priežiūros naštą ūkio subjektams, turi būti išskiriama konsultavimo, šviečiamoji, mokomoji, pažeidimų prevencinė veikla.
. Kalbos tvarkytojas gali prašyti kitų viešojo administravimo subjektų (ypač VLKK ir Valstybinės kalbos inspekcijos) reikiamos tarnybinės pagalbos administracinių procedūrų sprendimams, susijusiems su bendrais teisėtais visuomenės interesais, priimti. 

___________________

Valstybinės (valstybės perduotos 
savivaldybėms) funkcijos valstybinės kalbos 
vartojimo ir taisyklingumo kontrolės vykdymo 
Telšių rajono savivaldybėje taisyklių priedas



TELŠIŲ RAJONO SAVIVALDYBĖS ADMINISTRACIJOS TEISĖS IR ADMINISTRAVIMO SKYRIUS

PAVEDIMAS TIKRINTI

20   m. _____________ d. Nr.  _____
(data)

_____________________
(sudarymo vieta)


Pavedu Telšių rajono savivaldybės administracijos Teisės ir administravimo skyriaus  

(valstybės tarnautojo pareigos, vardas, pavardė)

patikrinti  _____________________________________________________________________.
(tikrinamo ūkio subjekto pavadinimas, adresas)

Tikrinimo tikslas________________________________________________________________.

_______________________________
(tikrinimo rūšis: planinis, neplaninis)

Tikrinti ____________________________
(tikrinimo laikotarpis)

_____________________ 					____________________________	
(pareigos)	 		(parašas) 	  		(vardas, pavardė)

Susipažinau
________________________
(ūkio subjekto ar jo atstovo parašas)

________________________
(vardas, pavardė)

__________________
(data)



___________

